Psigoterapie en persoonlike ontwikkeling
die Eenheid vir Psigoterapeutiese en Ondersteuningsdienste (EPOD) bied 'n gratis psigoterapeutiese, sosiale en ontwikkelingsdiens aan alle ingekrewe studente om hulle te help om sukses in hulle studies te bereik.
Tipes kwessies waarvoor studente dikwels hulp soek:
Probleme met aanpassing aan die universiteit en met weg wees van die huis af
Terneergedruktheid en depressie
Hantering van verlies of ander traumatiese gebeure
Minderwaardigheidsgevoelens en 'n swak selfbeeld
Oormatige stres gedurende eksamens en by tye wanneer prestasie vereis word
EOnaangename angs en spanning
Angs om voor mense op te tree
Nadelige effekte van alkohol en ander substansiemisbruik
Bekommernisse oor gewig, eetgewoontes en voorkoms
Konflik en ander probleme in verhoudings
Onsekerheid oor seksualiteit
As jy hulp met een van die bogenoemde of 'n ander kwessie verlang, volg die stappe hier onder:
Stap 1: As jy deur 'n akute krisis gaan en onmiddellik hulp benodig, kontak die Krisisdiens
Stap 2: As jy nie 'n krisis ervaar nie, raadpleeg die inligtingsmateriaal op die webtuiste van die Sentrum vir Studentevoorligting en –ontwikkeling (SSVO) en volg die riglyne wat in die materiaal uiteengesit word.
Stap 3: As jy hierdie riglyne gelees en toegepas het en hulle nie verligting vir jou probleem kon bring nie, sluit aan by 'n werkwinkel oor die onderwerp, of sluit by 'n terapiegroep aan.
Hoe om 'n afspraak te maak:
Stellenbosch-kampus: Maak 'n afspraak met ons ontvangspersoneel by Victoriastraat 49, of skakel ons by 021-808 4994. Die terapeut aan diens sal 'n onderhoud met jou voer, die tersaaklike inligting van jou verkry en dienooreenkomstig 'n aanbeveling maak.
Tygerberg-kampus: 'n Soortgelyke diens is op die Tygerberg-kampus beskikbaar. Skakel A 021-938 9590, of besoek ons kantoor by Studente Gesondheidsdienste om 'n afspraak te reël.